**Številka: *545606-31/2020 / 1***

**Ljubljana, dne *28.08.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o stališču, ki se v imenu Evropske unije zastopa v Mednarodnem svetu za žito glede pristopa Združenega kraljestva h Konvenciji o trgovanju z žitom iz leta 1995*

Naslov dokumenta v delovnem jeziku EU: *Proposal for a Council Decision on the position to be taken on behalf of the European Union in the International Grains Council concerning the accession of the United Kingdom to the Grains Trade Convention, 1995*

Datum dokumenta: *24.08.2020*

Številka dokumenta: *10195/20*

Medinstitucionalna oznaka: *2020/0162(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *začetna obravnava*

**4. Pristojni organ EU**:

Svet EU v sestavi: *GAC - Svet EU za splošne zadeve, AGRI - Svet EU za kmetijstvo in ribištvo*

Delovno telo Sveta EU: *A.01.b - Odbor stalnih predstavnikov (1. del), A.08 - Posebni odbor za kmetijstvo (POK), C.33 - Delovna skupina za primarne proizvode (PROBA), F.08.a - Delovna skupina za kmetijske proizvode (a) poljščine*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar*

**7. Roki**:

Predviden čas pričetka obravnave zadeve EU v institucijah EU: *2. polovica 2020*

Predviden čas sprejema zadeve EU v institucijah EU: *2. polovica 2020*

Rok za odziv organa: *14.9.2020*

Rok za obravnavo na seji Vlade in njenih odborih: *24.9.2020*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *mag. Matjaž Grkman, Sektor za trajnostno kmetijstvo*

**9. Delovna skupina Vlade, organizirana za posamezno področje zadev EU**:

*DS25 - Kmetijstvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Darja Majkovič*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Špela Perme, MF; Anton Horžen, MGRT; mag. Jasmina Adem-Grujič, Miran Kresal, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o stališču, ki se v imenu Evropske unije zastopa v Mednarodnem svetu za žito glede pristopa Združenega kraljestva h Konvenciji o trgovanju z žitom iz leta 1995 - 10195/20, ki se glasi:*

*Republika Slovenija podpira Predlog sklepa Sveta o stališču, ki se v imenu Evropske unije zastopa v Mednarodnem svetu za žito glede pristopa Združenega kraljestva h Konvenciji o trgovanju z žitom iz leta 1995.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*S tem sklepom Sveta se pooblasti Evropsko komisijo, da v imenu Evropske unije zastopa stališče v Mednarodnem svetu za žito, da se odobri pristop Združenega kraljestva h Konvenciji o trgovanju z žitom iz leta 1995.*

*Unija je s Sklepom Sveta 96/88/ES sklenila Konvencijo o trgovanju z žitom iz leta 1995 in s tem postala članica Mednarodnega sveta za žito.*

*Zaradi izstopa Združenega kraljestva iz Unije je Združeno kraljestvo 9. aprila 2020 uradno zaprosilo za pristop h Konvenciji in s tem včlanitev v Mednarodni svet za žito od 1. januarja 2021, tj. po izteku prehodnega obdobja po izstopu Združenega kraljestva iz Evropske unije. V prehodnem obdobju po izstopu Združenega kraljestva iz Unije Združeno kraljestvo še naprej zavezujejo mednarodni sporazumi Unije, Unija pa bo še naprej zastopala Združeno kraljestvo v Mednarodnem svetu za žito.*

*Razprava o prošnji Združenega kraljestva se je na upravnem odboru Mednarodnega sveta za žito začela 11. maja 2020 in se nadaljevala na 51. seji Mednarodnega sveta za žito 8. junija 2020 (videokonferenca). Na tej seji se je Mednarodni svet za žito strinjal, da se uradna odločitev o prošnji Združenega kraljestva sprejme po pisnem postopku (z glasovanjem po pošti) z rokom do 30. oktobra 2020. Pri čemer velja poudariti, da Mednarodni svet za žito načeloma deluje na podlagi soglasja, zato se glasuje zelo redko.*

*Če se odobri prošnja Združenega kraljestva za pristop h Konvenciji in posledično za sodelovanje v Svetu, bo Združeno kraljestvo postalo članica uvoznica, ob upoštevanju vzorcev trgovanja z žitom (Združeno kraljestvo je pomembna proizvajalka žit, zlasti ječmena in pšenice).*

*Pristop Združenega kraljestva tako ne bo vplival na število glasov, dodeljenih Uniji za glasovanje (Unija je članica izvoznica). Za sprejemanje odločitev, tj. z glasovanjem je namreč 1.000 glasov razdeljenih med 11 članic izvoznic (vključno z Unijo z 245 glasovi), 1.000 glasov pa je razdeljenih med 18 članic uvoznic.*

*Se bo pa zaradi pristopa Združenega kraljestva s proračunskim letom 2021/22 zmanjšalo število glasov, dodeljenih Uniji, ki se uporablja za določitev finančnega prispevka članic in sicer za 4 glasove. To pomeni, da bo prispevek EU manjši za predvidoma 3.024 EUR za proračunsko leto 2021 in naprej, saj bo Združeno kraljestvo samo plačevalo članarino. Ker se letni prispevek Mednarodnemu svetu za žito plača julija/avgusta za celotno proračunsko leto, ki se začne junija in konča julija naslednjega leta, je prispevek Unije za leto 2020/21 izplačan iz proračuna Unije za leto 2020, h kateremu prispeva tudi Združeno kraljestvo. Zato bo prispevek Unije v Mednarodni svet za žito za celotno proračunsko leto 2020/21 pokrival tudi Združeno kraljestvo. Unija v skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo v prehodnem obdobju še naprej zastopa Združeno kraljestvo pri delu vseh organov, ustanovljenih z mednarodnimi sporazumi, ki jih je sklenila Unija. To pomeni, da se obveznost prispevka Unije zmanjša, ko bo Združeno kraljestvo postalo član Mednarodnega sveta za žita, predvidoma konec letošnjega leta.*

*Republika Slovenija podpira Predlog sklepa Sveta o stališču, ki se v imenu Evropske unije zastopa v Mednarodnem svetu za žito glede pristopa Združenega kraljestva h Konvenciji o trgovanju z žitom iz leta 1995.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Predlog sklepa Sveta nima vpliva na proračun RS. Posledice za proračun EU: Sklep bo imel od proračuna za leto 2021 manjši pozitivni učinek na proračun EU (proračunska postavka 05 06 – Mednarodni vidiki na področju »kmetijstvo in razvoj podeželja« - 05 06 01 Mednarodni kmetijski sporazumi. Prispevek EU naj bi znašal 3.024 EUR manj, saj bo Združeno kraljestvo samo plačevalo članarino. Znesek se lahko spreminja glede na znesek, ki ga je treba plačati na glas v GBP, in na menjalni tečaj EUR/GBP (metoda 4 glasovi manj za EU, 756 GBP/glas). Ker se letni prispevek Mednarodnemu svetu za žito plača julija/avgusta za celotno proračunsko leto, ki se začne junija in konča julija naslednjega leta, je prispevek Unije za leto 2020/21 izplačan iz proračuna Unije za leto 2020, h kateremu prispeva tudi Združeno kraljestvo. Zato bo prispevek Unije v Mednarodni svet za žito za celotno proračunsko leto 2020/21 pokrival tudi Združeno kraljestvo. Unija v skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo v prehodnem obdobju še naprej zastopa Združeno kraljestvo pri delu vseh organov, ustanovljenih z mednarodnimi sporazumi, ki jih je sklenila Unija. To pomeni, da se obveznost prispevka Unije zmanjša, ko bo Združeno kraljestvo postalo član Mednarodnega sveta za žita, predvidoma konec letošnjega leta.*

Vpliv na gospodarstvo

*Članstvo Združenega kraljestva v Mednarodnem svetu za žito bo imelo pozitiven vpliv na krepitev mednarodne trgovine z žitom. Cilj Konvencije o trgovanju z žitom je pospešiti mednarodno sodelovanje v vseh vidikih trgovanja z žitom, spodbuditi širitev mednarodnega trgovanja z žitom ter zagotoviti čim bolj prost pretok trgovanja z navedenim blagom. Poleg tega je cilj Konvencije čim bolj prispevati k stabilnosti mednarodnih trgov žita, kar je v interesu vseh članic, povečati svetovno prehransko varnost ter ustvariti forum za izmenjavo informacij in razpravo o vprašanjih, s katerimi se članice srečujejo pri trgovanju z žitom.*

Vpliv na javno upravo

*Predlog sklepa Sveta nima vpliva na javno upravo.*

Vpliv na okolje

*Predlog sklepa Sveta nima vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar; Simona Vrevc, SPBR***